Pius, papa VII, ad perpetuam rei memoriam. Autissiodorensi ecclesiæ vel a primis temporibus antistitum gloria summopere illustri, ex quibus sanctus Germanus, decus Galliarum insigne præfulsit, per apostolicas litteras commissa divinitus sexto calendas augusti anni 1817, episcopalem cathedram quam temporum acerbitate amiserat, reddidimus, cumque suffraganeam diximus metropolitamæ Senonensi. Verum cum onera, quibus novimus regnum illud premi, haud passa fuerint decretam Gallianarum diœcesium circumscriptionem executioni mandari ex defectu census pro earum præsulibus assignandi, nova cum carissimo in Christo filio nostro Ludovico Francorum rege christianissimo consilia inire opus fuit, quibus proposita sedium quas recens erexeramus imminutioni annuendum esse cognovimus, datisque in eam rem apostolicis litteris pridie nonas octobris anno superiori alteram circumscriptionem diœcesium opportune sancivimus. Verum, cum inter sedes quas conservari datum fuit numerari nequiverit Autissiodorensis ecclesia, cujus diœcesis territorium in Senonensem accessit, preces nuper ad nos perlatæ fuerunt, quibus municipalia magistratus omnium ordinum nomine impense efflagitabat, ut titulus saltem Autissiodorenssis episcopatus servaretur, Senonensi archiepiscopo adjungendus, ne omnis plane pristinæ ejusdem dignitatis memoria intereat. Postulationem hanc, quam suis etiam officiis commendatum voluit rex christianissimus, lubentes excepimus, et etiam consilio ut perenne hoc nostræ erga præclaram illam optime que de ecclesia meritam sedem voluntatis ac dilectionis testimonium portenderemus Quare de apostolicæ potestatis plenitudine per presente, litteras titulum Autissiodorensis episcopatus conservari mandamus, eumque archiepiscopali ecclesiæ Senonensi perpetuo unimus, unitumque esse ac fore declaramus, statuimus et præcipimus, ita ut archiepiscopus Senonensis pro tempore existens, eo titulo sumpto, una insimul nuncupetur, et inscribatur episcopus Autissiodorensis. Datum Romæ, apud Sanctam-Mariam-Majorem sub annulo piscatoris, die III junii, pontificatus nostri anno vigesimo quarto. Signatum H. cardinal. Consalvus. Enregistré par nous Me des Requêtes, secrét général du conseil d’Etat au reg. des procès-verbaux du conseil d’Etat, séance du 17 juin 1823, conformément à la délibération du conseil du même jour, approuvée par ordonnance royale du 23 juillet suivant. Paris, le 31 juillet 1823. Signé: Hochet.